EkBass/fiwiki-20250220-pages-articles huggingface dataset:
Marquitos (jalkapalloilija, 1933)

Marcos Alonso Imaz eli Marquitos (16. huhtikuuta 1933 Santander, Espanja – 6. maaliskuuta 2012 Santander, Espanja) oli espanjalainen jalkapalloilija. Hän pelasi puolustajana. Marquitos edusti urallaan Racingia, Real Madridia, Hérculesia, Real Murciaa, Calvo Soteloa ja Tolucaa. Real Madridin kanssa hän saavutti muun muassa sekä viisi Espanjan liigamestaruutta että Euroopan cupia. Hän teki 3–3-tasoitusmaalin ensimmäisessä, Stade Reimsia vastaan pelatussa vuoden 1956 Euroopan cupin loppuottelussa, jonka Real Madrid voitti lopulta 4–3. Espanjan maajoukkueessa Marquitos pelasi kaksi ottelua, ensimmäisen vuonna 1955 ja toisen 1960. Marquitosin poika Marcos Alonso Peña edusti pelaajaurallaan muun muassa Atlético Madridia ja Barcelonaa, ja on sittemmin toiminut valmentajana. Pojanpoika Marcos Alonso Mendoza on myös jalkapalloilija. == Saavutukset == * Euroopan cup: 1955–1956, 1956–1957, 1957–1958, 1958–1959, 1959–1960 * Intercontinental Cup: 1960 * Copa Latina: 1955, 1957 * Primera División: 1954–1955, 1956–1957, 1957–1958, 1960–1961, 1961–1962 * Copa del Rey: 1961–1962 == Lähteet == == Aiheesta muualla == * Marquitosin esittely Real Madridin sivuston Jugadores de leyenda -osiossa Luokka:Espanjalaiset jalkapalloilijat Luokka:Vuonna 1933 syntyneet Luokka:Vuonna 2012 kuolleet
Strateginen informaatio

Strategisella informaatiolla tarkoitetaan kognitiivisessa uskontotieteessä mitä tahansa tietoa, joka laukaisee sosiaalisia suhteita käsittelevän päättelyn.Ketola & Pyysiäinen & Sjöblom 2008 s. 354 ==Intuitionvastaisten toimijoiden strateginen tieto== Antropologi Pascal Boyerin mukaan jumalat, henget ja esivanhemmat tulevat ihmisille merkittävämmiksi, jos niillä uskotaan olevan strategista tietoa.Ketola & Pyysiäinen & Sjöblom 2008 s. 189 Vaikka jumalat oletetaan ihmismäisiksi, ne eroavat kuitenkin hyvin paljon ihmisistä siten, että niiden oletetaan pääsevän vapaasti käsiksi kaikkeen sosiaalisen toiminnan kannalta merkittävään tietoon. Tämä tekee jumalista vakavasti otettavia verrattuna ihmisiin. Jumalien koetaan tietävän asioista enemmän ja paremmin kuin ihmisten. Ne ovat useissa paikoissa yhtä aikaa tai näkymättömiksi muuttumalla hankkivat tietoa, jota tavallisen kuolevaisen on mahdoton saavuttaa. Koska jumalilla on täydellinen pääsy strategiseen tietoon, ne täytyy ottaa huomioon jokapäiväisissä toimissa. Kanssakäymisen moraalisten käyttäytymissääntöjen rikkomisesta on odotettavissa jumalan rangaistus. Jumalat eivät välttämättä näe joka hetki ihmisten elämään, mutta heillä on pääsy siihen aina tilanteissa, joissa käyttäytymissääntöjä rikotaan. Jumalille oletettu kyky saavuttaa strategista tietoa on ihmismielen piirre. Eri kulttuureissa ja yhteisöissä moraalisäännöt vaihtelevat. Jumalien ajatellaan tilanteesta riippuen näkevän eri asioita. Näkeminen on kuitenkin yleismaailmallinen piirre.Ketola & Pyysiäinen & Sjöblom 2008 s. 316 Koska jumalalla on kyky nähdä ihmisen elämään moraalisääntöjä rikottaessa, siitä tulee väistämättä elämää ohjaava toimija. Pelko jumalan rangaistuksesta kannustaa käyttäytymään sääntöjen edellyttämällä tavalla. Kaikki eivät kuitenkaan usko jumalaan, eivätkä siksi pelkää jumalan rangaistusta. Mikäli jumalat eivät pääsisi käsiksi strategiseen tietoon, ne lähestyisivät huomattavasti muita intuitionvastaisia toimijoita (toimijoita, jotka rikkovat ihmisten alitajuisia oletuksia heistä).Ketola & Pyysiäinen & Sjöblom 2008 s. 316 ==Lähteet== * ===Viitteet=== Luokka: Kognitiivinen uskontotiede
Pedro Ríos

Pedro Ríos Maestre (s. 12. joulukuuta 1981 Jerez de la Frontera, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Levantea ja on pelipaikaltaan oikea laitalinkki. == Ura == Pelattuaan vuodet 2000–2004 Atlético Sanluqueñossa ja Ceutassa Ríos siirtyi Segunda Divisiónissa pelanneeseen Xereziin. Toisena kautenaan 2005–2006 hän teki 11 maalia, kun joukkue sijoittui kauden päätteeksi seitsemänneksi. Vuonna 2009 Ríos siirtyi kolmivuotisella sopimuksella madridilaisseura Getafeen. == Aiheesta muualla == * Ríosin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1981 syntyneet Luokka:Elävät henkilöt
Elfvik

Elfvik tarkoittaa seuraavia * Villa Elfvik, Villa Elfvikin luontotalo, Espoon kaupungin ympäristövalistuskeskus * Elfvik, kaupunginosa Ruotsissa Lidingön kunnassa * Elfvikin kartano, maatila Ruotsissa Lidingön kunnassa
Anoia

Anoia on comarca Barcelonan maakunnassa, Kataloniassa, Espanjassa. Anoian pääkaupunki on Igualada, ja Anoian tärkein teollisuusala on paperiteollisuus. Anoiasta pohjoiseen on Solsonèsin ja Bagesin piirikunnat, länteen Baix Llobregatin piirikunta, etelään Baix Penedèsin ja Alt Campin piirikunnat sekä itään Conca de Barberàn ja Segarran piirikunnat. == Kunnat == Anoia koostuu 33 kunnasta. Väkilukutiedot ovat vuodelta 2001. * Argençola - väkiluku 202 * Bellprat - väkiluku 92 * El Bruc - väkiluku 1 379 * Cabrera d'Igualada - väkiluku 727 * Calaf - väkiluku 3110 * Calonge de Segarra - väkiluku 192 * Capellades - väkiluku 5 111 * Carme - väkiluku 721 * Castellfollit de Riubregós - väkiluku 217 * Castellolí - väkiluku 441 * Copons - väkiluku 281 * Els Hostalets de Pierola - väkiluku 1 611 * Igualada - väkiluku 34 391 * Jorba - väkiluku 599 * La Llacuna - väkiluku 884 * Masquefa - väkiluku 6 209 * Montmaneu - väkiluku 193 * Òdena - väkiluku 2 737 * Orpí - väkiluku 145 * Piera - väkiluku 10 869 * La Pobla de Claramunt - väkiluku 1 874 * Els Prats de Rei - väkiluku 530 * Pujalt - väkiluku 191 * Rubió - väkiluku 131 * Sant Martí Sesgueioles - väkiluku 350 * Sant Martí de Tous - väkiluku 1 037 * Sant Pere Sallavinera - väkiluku 153 * Santa Margarida de Montbui - väkiluku 9 236 * Santa Maria de Miralles - väkiluku 102 * La Torre de Claramunt - väkiluku 2 794 * Vallbona d'Anoia - väkiluku 1 111 * Veciana - väkiluku 168 * Vilanova del Camí - väkiluku 10 793 Luokka:Barcelonan maakunta Luokka:Espanjan comarcat
Pr1

Pr1 (ennen 1942 N1) ("Paikku") oli Valtionrautateiden käytössä ollut höyryveturi. 1920-luvun alussa Valtionrautatiet tilasi uusia vetureita pääkaupunkiseudun paikallisliikenteeseen, sillä junapainojen kasvaessa vanhat Vk1–Vk3-sarjojen veturit olivat käyneet liian heikoiksi. Pr1-vetureita valmistettiin 16 kappaletta vuosina 1924–1926. Kahdeksan veturia valmisti saksalainen Hanomag, kuusi veturia suomalainen Lokomo ja kaksi veturia suomalainen Tampella. Pr1-sarja oli koko ikänsä käytössä Helsingin seudun paikallisliikenteessä. Veturilla voitiin ajaa molempiin suuntiin täyttä nopeutta, joten niitä ei tarvinnut kääntää Helsingin asemalla. Tämän vuoksi vetureissa oli karja-aura molemmissa päissä. Veturit olivat pääsääntöisesti keula Helsinkiin päin. Voimakkuutensa ansiosta vetureita käytettiin joskus myös lyhyen matkan tavarajunissa sekä Porkkalan vuokra-alueen aikaisissa pikajunissa Helsingin ja Kauklahden välillä. Veturit kiihtyivät myös nopeasti; paikallisliikenteen dieselöinti ei merkittävästi nopeuttanut junien aikatauluja. Loppuaikoinaan monet veturit toimivat vaihtotöissä, jolloin niiden karja-aurat korvattiin astinlevyillä. Pr1-veturit hylättiin vuoteen 1972 mennessä. Veturi 776 kunnostettiin Valtionrautateiden 125-vuotisjuhliin ja oli ajokuntoisena vuosina 1987–1996. Nykyään veturi on näytteillä Hyvinkään rautatiemuseossa. 765 nähdään elokuvassa Pekka ja Pätkä miljonääreinä. ==Lähteet== * * *SRHS: Tietoa Suomen vetureista ==Aiheesta muualla== Luokka:Museorautatiekalusto Luokka:Suomalaiset höyryveturit
Alan Poindexter

Alan Goodwin ”Dex” Poindexter (5. marraskuuta 1961 Pasadena, Kalifornia – 1. heinäkuuta 2012 Pensacola, Florida) oli yhdysvaltalainen laivastoupseeri ja NASAn astronautti. Hän lensi ensi kertaa avaruuteen avaruussukkulalennolla STS-122 helmikuussa 2008. Hän toimi 5. huhtikuuta 2010 laukaistun avaruussukkulalennon STS-131 komentajana. Vaikka Poindexter syntyi Kalifornian Pasadenassa, hän piti Rockvilleä Marylandissä kotikaupunkinaan, sillä hän kasvoi siellä. Hän oli naimisissa Lisa Pfeifferin kanssa ja heillä on kaksi lasta. ==Koulutus ja ura laivaston ilmavoimissa== Vuonna 1986 Poindexter suoritti Georgia Institute of Technologyssa lento- ja avaruusteknologian alemman korkeakoulututkinnon korkeimmin arvosanoin ja vuonna 1995 maisterintutkinnon (M.Sc.) Naval Postgraduate Schoolissa. Georgia Techistä valmistumisen jälkeen hän astui laivaston palvelukseen vuonna 1986. Hän valmistui laivaston lentäjäksi vuonna 1988 ja toimi F-14 Tomcat -lentäjänä. Poindexter osallistui Persianlahden sotaan. Toisen palvelujaksonsa aikana vuonna 1993 hänet nimitettiin laivaston koelentokouluun. Valmistuttuaan joulukuussa 1995 hän toimi koelentäjänä. Hän toimi F14:n digitaalisen lennonohjausjärjestelmän pääkoelentäjänä suorittaen myös muita lentotestejä. Poindexter lensi yli 3 500 tuntia yli 30 erilaisella lentokoneella ja suoritti yli 450 laskeutumista lentotukialukselle. ==Ura NASAssa== Poindexter valittiin NASAn astronauttikoulutukseen kesäkuussa 1998, ja hän ilmoittautui koulutukseen elokuussa. Joulukuussa 2002 hänet nimitettiin sukkulalennon STS-120 pilotiksi. Lennon oli tarkoitus kuljettaa Harmony-yhteysmoduuli Kansainväliselle avaruusasemalle. Tehtävä kuitenkin peruttiin kahden kuukauden kuluttua tapahtuneen avaruussukkula Columbian onnettomuuden takia. Heinäkuussa 2006 hänet nimitettiin avaruussukkulalennon STS-122 pilotiksi. Lento kuljetti eurooppalaisen Columbus-laboratoriomoduulin ISS:lle helmikuussa 2008. Poindexter toimi lennonvalvonnan ja sukkulamiehistön yhteyshenkilönä maassa (CAPCOM) Hubble-avaruusteleskoopin huoltolennolla STS-125 toukokuussa 2009, samoin kuin lennon STS-127:n laukaisun aikana heinäkuussa 2009. Hänet nimitettiin sukkulalennon STS-131 komentajaksi. STS-131 laukaistiin avaruuteen 5. huhtikuuta 2010, ja tehtävä kesti 15 päivää. == Kuolema == Poindexter kuoli 1. heinäkuuta 2012 vesiskootterionnettomuudessa Pensacola Beachin edustalla Floridassa. Hänen vanhemman poikansa ohjaama vesiskootteri osui Poindexteriin, joka oli osumahetkellä paikallaan vedessä. Poindexter kuoli myöhemmin vammoihin Pensacolan sairaalassa. == Lähteet == ==Aiheesta muualla== *NASAn elämäkerta *Spacefacts.de:n elämäkerta *Sukkulalentoa STS-131 edeltänyt haastattelu (8.3.2010) *Sukkulalentoa STS-122 edeltänyt haastattelu (16.11.2007) Luokka:Yhdysvaltalaiset avaruuslentäjät Luokka:Vuonna 1961 syntyneet Luokka:Vuonna 2012 kuolleet
Argençola

Argençola () on kunta Anoian piirikunnassa, Barcelonan maakunnassa, Kataloniassa, Espanjassa. Argençola sijaitsee piirikuntansa rajalla, ja Argençolasta itään ovat Segarran ja Conca de Barberàn piirikunnat. Anoia-joki saa alkunsa kunnan alueelta. == Väkiluvun kehitys == 1900 1930 1950 1970 1989 1998 1999 2000 2001 510 658 622 239 192 163 195 196 188 2002 2003 2004 2005 2006 2007 2008 2009 2010 195 202 209 210 209 229 230 240 == Lähteet == Luokka:Barcelonan kunnat
Dorothy Metcalf-Lindenburger

Dorothy Marie ”Dottie” Metcalf-Lindenburger (s. 2. toukokuuta 1975 Colorado Springs, Colorado) on opettaja ja NASAn astronautti. Hän osallistui 5. huhtikuuta 2010 laukaistulle avaruussukkulalennolle STS-131 tehtäväspesialistina. Metcalf-Lindenburger syntyi Colorado Springsissä mutta pitää Fort Collinsia Coloradossa kotikaupunkinaan. Hän meni naimisiin 7. luokan opettajan Jason Metcalf-Lindenburgerin kanssa vuonna 2000. Heillä on yksi lapsi. Metcalf-Lindenburger harrastaa juoksua. Hän on juossut yli kymmenen maratonia, mukaan lukien Bostonin maratonin vuonna 2004. ==Koulutus== *Fort Collins High School, Fort Collins, Colorado. *Alempi korkeakoulututkinto geologiassa (Bachelor of Arts) Whitman Collegessa, Washingtonissa vuonna 1997. ==Ura opettajana== *Opettanut viisi vuotta geotieteitä (earth science) ja tähtitiedettä Hudson’s Bay High Schoolissa Vancouverissa, Washingtonin osavaltiossa. *Toiminut kolme vuotta maastojuoksuvalmentajana high school -tasolla ja kaksi vuotta tiedeolympialaisten valmentajana. *Tutkinut kivien petrologiaa ja jäätiköitymistä. ==Ura NASAssa== Metcalf-Lindenburger valittiin NASAn astronauttikoulutukseen tehtäväspesialistiksi ja opettaja-astronautiksi toukokuussa 2004. Hän suoritti koulutuksen helmikuussa 2006, minkä jälkeen hän toimi teknisissä tehtävissä astronauttitoimistossa ja tulevien lentojen parissa. Viimeksi hän on toiminut avaruusaseman järjestelmien ja miehistön käyttöliittymien parissa. Hänet nimitettiin sukkulalennon STS-131 miehistöön. STS-131 laukaistiin kohti Kansainvälistä avaruusasemaa (ISS) 5. huhtikuuta 2010. ==Katso myös== *Luettelo naisavaruuslentäjistä ==Lähteet== *NASAn elämäkerta *Spacefacts.de:n elämäkerta ==Aiheesta muualla== *Sukkulalentoa STS-131 edeltänyt haastattelu (8.3.2010) *Valokuvia Dorothy Metcalf- Lindenburgerista Luokka:Yhdysvaltalaiset avaruuslentäjät Luokka:Vuonna 1975 syntyneet Luokka:Elävät henkilöt
James Dutton

James Patrick Dutton (s. 20. marraskuuta 1968) on NASAn astronautti ja Yhdysvaltain ilmavoimien koelentäjä, sotilasarvoltaan eversti. Hän toimi 5. huhtikuuta 2010 laukaistun avaruussukkulalennon STS-131 pilottina. Hän on naimisissa Erin Duttonin (o.s. Ruhoff) kanssa ja heillä on neljä poikaa. ==Koulutus== Dutton valmistui Yhdysvaltain ilmavoimien akatemiasta luokkansa parhaana vuonna 1991 suorittaen alemman korkeakoulututkinnon (B.Sc.) ilmailu- ja avaruustieteessä. Ylemmän korkeakoulututkinnon (M.Sc.) hän suoritti vuonna 1994 aeronautiikasta ja astronautiikassa University of Washingtonissa. ==Ura ilmavoimissa== Dutton toimi vuosina 1995–1998 F-15C lentäjänä RAF Lakenheatissa Englannissa. Tuona aikana hän lensi Irakin yllä yli 100 taistelulentoa. Toukokuussa 1998 hän siirtyi Nellisin lentotukikohtaan suorittamaan F-15C:n testausta ja arviointia. Hänet valittiin ilmavoimein koelentokouluun (TPS) mistä hän valmistui joulukuussa 2000. Hän suoritti F-16:n koelentoja kesäkuuhun 2002. Hän lensi F-22 Raptorilla koelentoja Edwardsin lentotukikohdassa yli 350 tuntia elokuusta 2002 kesäkuuhun 2004. ==Ura NASAssa== Dutton valittiin NASAn astronauttikoulutukseen toukokuussa 2004. Hän suoritti koulutuksen 10. helmikuuta 2006. Hän toimi avaruussukkulalennon STS-124 lennonvalvonnan ja sukkulamiehistön yhteyshenkilönä maassa (CAPCOM). Hänet nimitettiin sukkulalennon STS-131 miehistöön pilotiksi. STS-131 laukaistiin avaruuteen 5. huhtikuuta 2010. ==Aiheesta muualla== *NASAn elämäkerta *Spacefacts.de:n elämäkerta *Sukkulalentoa STS-131 edeltänyt haastattelu (8.3.2010) Luokka:Yhdysvaltalaiset avaruuslentäjät Luokka:Vuonna 1968 syntyneet Luokka:Elävät henkilöt
DeWitt Clinton (veturi)

DeWitt Clinton oli ensimmäinen höyryveturi, joka liikennöi New Yorkin osavaltiossa.Catskill Archive – Chapter XXXIV: First locomotive in New York Veturin omisti Mohawk and Hudson Railroad ja se oli neljäs Yhdysvalloissa rakennettu veturi - ennen sitä rakennettuja olivat Stourbridge Lion, Pride of Newcastle ja Best Friend of Charleston. DeWitt Clinton aloitti liikennöinnin vuonna 1831 ja sen ensimmäinen matka oli New Yorkin osavaltion pääkaupungin Albanyn ja Schenectadyn välillä New Yorkin osavaltiossa. Veturi on nimetty Erien kanavan rakennuttajan DeWitt Clintonin mukaan. Veturi on romutettu, mutta siitä on tehty toimiva kopio, joka on näytillä Ford Museumissa Dearbornissa Michiganissa.American-Rails: The DeWitt Clinton 0-4-0 Steam Locomotive == Katso myös == * John Bull, edelleen olemassa oleva 1831 rakennettu yhdysvaltalainen höyryveturi ==Lähteet== * === Viitteet === Luokka:Yksittäiset veturit
Red Buttons

Red Buttons (5. helmikuuta 1919 New York, New York – 13. heinäkuuta 2006 Century City, Kalifornia) oli yhdysvaltalainen koomikko ja näyttelijä. ==Ura== Buttons aloitti uransa teatterin parista. Hänen ensimmäinen elokuvaroolinsa oli elokuvassa Siivekäs voitto (Winged Victory, 1944). Buttonsin todellinen läpimurtorooli oli elokuvassa Sayonara (1957), jossa hän esitti Joe Kellyä. Rooli toi hänelle sekä parhaan miessivuosan Oscar-palkinnon että parhaan miessivuosan Golden Globen. Muita hänen tunnettuja elokuvia ovat muun muassa Atlantin valli murtuu (The Longest Day, 1962), Harlow – seksityttö (Harlow, 1965) ja Ammutaanhan hevosiakin (They Shoot Horses, Don't They?, 1969). Elokuvien lisäksi Buttons loi mittavan uran televisiossa ja hän onkin saanut televisiourastaan tähden Hollywood Walk of Famelle. ==Yksityiselämä== Buttonsin syntymänimi oli Aaron Chwatt ja hän oli juutalaissiirtolaisten lapsi. Red Buttons oli naimisissa kolme kertaa, joista viimeinen Alicia Pratsin kanssa kesti aina vuodesta 1964 aina vuoteen 2001, jolloin Alicia kuoli. Alician kanssa hänellä oli kaksi lasta. Hän kuoli verisuonisairauteen 87-vuotiaana. ==Aiheesta muualla== * Red Buttonsin muistokirjoitus Helsingin Sanomissa * Red Buttons TCMDB:ssä * Red Buttonsin tekemät Broadway-näytelmät * * Red Buttons NNDB:ssä Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Hollywood Walk of Fame Luokka:Oscar- palkinnon saajat Luokka:Vuonna 1919 syntyneet Luokka:Vuonna 2006 kuolleet Luokka:Golden Globe -palkinnon saajat
Papuanpöllö

Papuanpöllö (Uroglaux dimorpha) on pöllöihin kuuluva lintu. Sitä tavataan Uuden-Guinean saarella Indonesiassa ja Papua-Uudessa-Guineassa. Se on keskikokoinen, sulavalinjainen pöllö, jolla on suhteellisen pieni pää, pitkä pyrstö ja lyhyet pyöreät siivet. Sen valkoinen naama on pieni ja erottuu huonosti, ja siinä on mustia viiruja ja valkoiset kulmakarvat. Sen selkäpuoli on ruskeankeltainen, ja alta se on musta-ruskeajuovainen. Silmät ovat kirkkaankeltaiset, ja nokka harmaa tai musta. Koiras on suurempi kuin naaras, mikä pöllöissä on harvinaista, sillä useimmissa lajeissa on päinvastoin. Vaikka papuanpöllö esiintyy yleensä alavissa sademetsissä tai alavien savannien reunametsissä, sitä on joskus nähty 1 500 metrin korkeudessa. Se on luultavasti paikkalintu rajatulla asuinalueellaan Uudessa-Guineassa. Kansainvälinen luonnonsuojeluliitto on luokitellut lajin elinvoimaiseksi, vaikka sen yksilömäärä ei tunneta ja se on levinneisyysalueellaan suhteellisen harvinainen. Sen levinneisyysalue on kuitenkin todennäköisesti laaja Uudella- Guinealla. ==Lähteet== == Aiheesta muualla == * Luokka:Pöllöt
Luonnonmarjat

__NOTOC__ Luonnonmarjat ovat luonnonvaraisten kasvien tuottamia marjoja. Suomessa kasvaa 37 luonnonvaraista syötävää marjaa. Ravintokäyttöön näistä hyödynnetään pariakymmentä lajia. Tunnetuimmat ja kaupallisesti arvokkaimmat marjat ovat puolukka, mustikka, variksenmarja, vadelma, lakka, karpalo, pihlajanmarja, tyrni, juolukka ja mesimarja. Pohjoisen luonnon valoisa kesä kypsyttää metsiin ja soille marjasadon, jota jokainen luonnossa liikkuja voi jokamiehenoikeuksien turvin hyödyntää. Suomen vuotuisen metsämarjasadon on arvioitu olevan yli 500 miljoonaa kiloa. Huononakin satovuonna luonnonmarjoja kypsyy yli 100 kg eli parikymmentä ämpärillistä jokaista suomalaista kohti.Arktiset aromit ry Viitattu 5.4.2010 Luonnonmarjasadosta poimitaan talteen vain murto-osa. Esimerkiksi puolukan ja mustikan sadosta on arvioitu poimittavan vain 5–10 %. Lakan sadosta poimitaan talteen enemmän, kun taas esimerkiksi variksenmarjan suuri sato jää miltei kokonaan hyödyntämättä. Luonnonmarjatuotteita jalostavien suomalaisyritysten marjatarpeesta jopa 90 prosenttia poimivat ulkomailta, kuten Thaimaasta, tulevat marjanpoimijat. Luonnonmarjoja syödään Suomessa keskimäärin kahdeksan kiloa henkeä kohden vuodessa. Uhanalaisia, rauhoitettuja luonnonmarjoja Suomessa ovat euroopanmarjakuusi, lehtokielo, lehtovatukka ja sinikuusamaKlemettilä & Jaakola 2011, s. 267.. Näistä lehtokielon sekä sinikuusaman marjat ovat myrkyllisiä ja euroopanmarjakuusi on kokonaan marjamaisten käpyjensä punaista siemenvaippaa lukuun ottamatta tappavan myrkyllinen. == Syötävät luonnonvaraiset marjat Suomessa == * Ahomansikka eli metsämansikka * Isokarpalo * Juolukka * Karjalanruusu * Kataja * Koiranruusu * Lakka eli hilla tai suomuurain * Lehtovatukka * Lillukka * Mesimarja * Metsäruusu * Mustikka * Mustaherukka eli mustaviinimarja * Oratuomi * Orjanruusu * Pihlaja eli kotipihlaja * Pikkukarpalo * Pohjanpunaherukka * Punamarjakanukka eli kornelikanukka * Puolukka * Riekonmarja eli tunturisianmarja * Ruohokanukka * Sianpuolukka * Sinivatukka * Suippoliuskaorapihlaja * Suomenpihlaja * Taikinamarja * Tuomi eli metsätuomi * Tyrni * Tylppäliuskaorapihlaja * Vadelma * Variksenmarja eli kaarnikkaKlemettilä & Jaakola 2011, s. 262–263. == Merkittävimmät myrkylliset luonnonmarjat Suomessa == * Euroopanmarjakuusi eli marjakuusi * Kalliokielo * Kielo * Koiranheisi * Korpipaatsama eli paatsama * Lehtokielo * Mustakoiso * Mustakonnanmarja * Näsiä eli riidenmarja * Orapaatsama * Oravanmarja * Punakoiso * Punakonnanmarja * Sinikuusama * Sudenmarja eli karhunmarja, kuolemanmarja tai käärmeenmarja * Vehka eli suovehkaKlemettilä & Jaakola 2011, s. 266. == Katso myös == * Marjastus == Lähteet == * * === Viitteet === == Aiheesta muualla == * Arktiset Aromit ry * Luonnonvarakeskus (Luke): Metsiemme marjat ja sienet Luokka:Marjat
Luonnontuotteet

Luonnontuotteet ovat metsistä ja muualta luonnosta maanomistajan luvalla tai jokamiehenoikeuksien turvin kerättäviä luonnonmarjoja, metsäsieniä ja yrttejä sekä muita ruuan tai käsitöiden raaka-aineiksi soveltuvia materiaaleja (nk. erikoisluonnontuotteet).Arktiset Aromit ry Jokamiehenoikeuksien rajoitukset on otettava huomioon keräystoiminnassa. Esimerkiksi kasvavien puiden kaataminen ja vahingoittaminen sekä varpujen, sammalien ja kuivuneen puun kerääminen toisen maalta ilman lupaa on kiellettyä.Valtion ympäristöhallinto: Jokamiehenoikeudet ==Luonnonmarjat== Syötäviä luonnonmarjoja kasvaa Suomen luonnossa 37, joista pariakymmentä voidaan hyödyntää laajemmin. Muutama tavallisin luonnonmarja tuottaa vuosittain yli 500 miljoonan kilon sadon, josta hyödynnetään vain alle kymmenen prosenttia. ==Metsäsienet== Syötäviä luonnonsieniä kasvaa satoja, ja ne tuottavat vuosittain yli miljardin kilon sadon. Tästä hyödynnetään vain prosentin verran. Syötävistä luonnonsienistä 23 lajia tai lajiryhmää on määritelty kauppasieniksi. Nämä ovat kohtalaisen helposti tunnistettavissa, ja niitä voidaan Suomessa myydä esimerkiksi toreilla ja kaupoissa. ==Yrtit== Yrteiksi luetaan luonnonvaraiset kasvit, joita voidaan käyttää ravinnoksi. Yrttejä käytetään esimerkiksi juomissa, salaateissa, leivissä, keitoissa, muhennoksissa tai muissa ruoissa. Luonnonyrteistä vain osaa voidaan poimia jokamiehenoikeuksien turvin. Niitä poimivan onkin tärkeää perehtyä jokamiehenoikeuksiin ja selvittää, minkä yrttien poimintaan tarvitaan maanomistajan lupa. ==Erikoisluonnontuotteet== Lisäksi luonnontuotteisiin lasketaan kuuluviksi erikoisluonnontuotteet, joita ovat muun muassa pettu, mahla, terva, puuhiili, turve, tupasvilla, poronjäkälä, sammal, tuohi, paju, luonnon kuitukasvit, kaarna, koivunoksat, varvut, lieot, puun juuret, liekopuut, kaislat, heinät, oljet, ruo´ot, luonnonkukat, pahkat, käävät, luonnonvärit ja korukivet. ==Luonnontuoteala== Luonnontuoteala on elinkeino, johon kuuluu luonnontuotteiden talteenotto sekä niihin liittyvä yritystoiminta, neuvonta, koulutus ja tutkimus. ==Lähteet== Luokka:Käsityöt Luokka:Retkeily
Soo Line 1003

Soo Line 1003 on 2-8-2-pyörästön omaava kunnostettu Minneapolis, St. Paul and Sault Ste. Marie Railwayn (”Soo Line”) L-1-sarjan höyryveturi. ALCO rakensi sen vuonna 1913 ja se oli käytössä Soo Linellä vuoteen 1954 asti, minkä jälkeen se meni käyttövarastoon Gladstoneen, Michiganiin. Joulukuussa 1954 veturi luovutettiin Superiorin kaupungille Wisconsiniin, jossa se laitettiin näytteille. 1970-luvulla Superior Shortline Steam Railroad Ltd. organisoitiin veturin kunnostamiseksi käyttökuntoon. Se liikennöi muutaman lyhyen matkan vuonna 1983, kunnes se laitettiin takaisin kunnostukseen. Kunnostus viivästyi rahanpuutteen ja muutaman muun virheen takia. Veturi myytiin vuonna 1994 Wisconsin Railway Preservation Trustille (WRPT) osittain purettuna. WRPT sai kerättyä 250 000 dollaria varoja veturin kunnostamiseksi ja lopulta se saatiin kunnostetuksi. Ensimmäisen koeajon se suoritti 27. lokakuuta 1996, mutta ensimmäiset julkiset museoajot jäivät vuoden 1997 puolelle. Luokka:Amerikkalainen rautatiekalusto Luokka:Höyryveturit
Hv4

Hv4 oli Valtionrautateiden käytössä ollut höyryveturi. Se kehitettiin vanhemmista Hk1–Hk3-sarjoista, ja se muistuttikin suuresti Hk3:a mutta oli raskaampi ja tehokkaampi. Tampella ja Lokomo valmistivat vetureita 28 kappaletta vuosina 1912–1933. Alun perin veturit saivat sarjamerkinnän H7, joka vaihdettiin Hv4:ksi vuonna 1942. Hv4-sarjaa käytettiin henkilö- ja pikajunissa. Materiaaliltaan raskaamman kiskotuksen tultua käyttöön ne siirrettiin pääasiassa kevytkiskoisille radoille, josta puolestaan Dm6- ja Dm7-kiskobussit eli Lättähatut syrjäyttivät niitä 1950-luvulta lähtien. Hv4-veturit hylättiin vuoteen 1965 mennessä. Veturit 742 ja 751 odottavat mahdollista kunnostusta Haapamäen museoveturiyhdistyksen raiteistolla. ==Teknisiä tietoja== *Tenderi: **Vettä: 9 t **Hiiltä: 5 t **Halkoja: 10 m³ *Tulipinta: 96,5 m² *Tulistuspinta: 26 m² *Arinapinta: 1,45 m² ==Lähteet== * * *SRHS: Tietoa Suomen vetureista Luokka:Museorautatiekalusto Luokka:Suomalaiset höyryveturit
Jean Peters

Elizabeth Jean Peters (15. lokakuuta 1926 Canton – 13. lokakuuta 2000) oli yhdysvaltalainen näyttelijätär, joka oli 1940- ja 1950-luvulla kiinnitetty 20th Century Foxille. Hän esiintyi Joseph Cottenin ja Marilyn Monroen rinnalla elokuvassa Niagara (1953) ja Marlon Brandon tähdittämässä elokuvassa Viva Zapata! (1952). Jean Peters vetäytyi vähitellen julkisuudesta 1950-luvun puolivälin jälkeen. Hänen viimeinen elokuvansa oli Mieheni Peter (1955). Erottuaan ensimmäisestä avioliitostaan teksasilaisen öljy-yrittäjän Stuart Cramerin kanssa Jean Peters nai miljonääri Howard Hughesin 1957. Liitto, joka oli Hughesin kolmas, kesti vuoteen 1971, mutta pari oli asunut erillään jo vuosia tätä ennen, ja keskustellutkin vain puhelimitse Hughesin erakoiduttua. Jean Peters aktivoitui uudelleen vasta 1970- ja 1980-luvulla esiintyen televisiosarjoissa, kuten Ristin varjossa ja Murhasta tuli totta. Jean Peters kuoli leukemiaan Kalifornian Carsbadissa vuonna 2000. Luokka:Yhdysvaltalaiset näyttelijät Luokka:Vuonna 1926 syntyneet Luokka:Vuonna 2000 kuolleet
Metsäsienet

Metsäsienet on nimitys, jota Suomessa käytetään luonnonvaraisista ruokasienistä erotuksena viljellyistä ruokasienistä. Monet metsäsienet ovat myös suositeltavien ruokasienien luettelossa. Joissakin muissa kielissä metsäsieniä kutsutaan villeiksi sieniksi Wild mushroom and Venison Stroganoff Jamie Olivier Yli 70 % suomalaisista harrastaa sienestystä. Suurin osa poimituista sienistä menee kotitalouskäyttöön http://www.evira.fi/portal/fi/elintarvikkeet/valmistus_ja_myynti/kasvikset/ruokasienet/sienestys/ . Suosituimpia ruokasieniä ovat tatit, rouskut, kantarelli, suppilovahvero, korvasieni, vaaleaorakas ja lampaankääpä, ja vuosittaiseksi kokonaissadoksi (ei suinkaan poimituksi määräksi) arvioidaan 1 000 miljoonaa kg.http://www.arktisetaromit.fi/fi/arktiset+aromit/sienet/ . Koska sienten joukossa on myös myrkyllisiä lajeja, kannattaa sienestys opetella kokeneen sienestäjän kanssa yhdessä tai osallistua sienikursseille. http://www.luontoon.fi/harrastukset/marjastusjasienestys/Sivut/Default.aspx ==Kauppasienet== Ruokasienellä tarkoitetaan viljeltyä tai luonnonvaraista sientä, joka sellaisenaan tai käsiteltynä soveltuu ihmisravinnoksi. Vanha kansallinen ruokasieniasetus kumottiin 1. heinäkuuta 2012. Evira tulee ylläpitämään ohjeellista listausta suositeltavista ruokasienistä. Elintarvikelain (23/2006) mukaan elintarvikealan toimija vastaa siitä, että kaupan on vain turvallisia elintarvikkeita. http://www.evira.fi/portal/fi/elintarvikkeet/valmistus_ja_myynti/kasvikset/ruokasienet/kauppasienet/ http://www.evira.fi/portal/fi/elintarvikkeet/valmistus_ja_myynti/kasvikset/ruokasienet/sienestys/kauppasieni_- _uuselintarvike/ ==Katso myös== *Luettelo suomalaisista ruokasienistä == Lähteet == ==Aiheesta muualla== *Luonnonvarakeskus (Luke): Metsiemme marjat ja sienet Luokka:Sienestys
Bor (jumala)

Bor (”poika”) on skandinaavisessa mytologiassa ensimmäisen jumalan Burin poika. Bor sai vaimokseen jättiläisnainen Bestlan, ja heidän poikiaan ovat Odin, Vili ja Ve. Borin pojat surmasivat alkujättiläinen Ymirin ja tekivät hänen ruumiistaan maailman.Sumari 2007, s. 11 == Lähteet == *Anni Sumari (toim): Óðinnin ratsu. Skandinaaviset jumaltarut. Like 2007. ISBN 978-952-471-935-3. ===Viitteet=== Luokka:Skandinaavien jumalat
Ventersdorp

Ventersdorp on kaupunkikunta, joka sijaitsee Etelä-Afrikan Luonteis- provinssissa. Kaupungin asukasluku on noin 3 200 asukasta, mutta sen lähiympäristö käsittää noin 22 000 asukasta ja koko kunnallishallintoalueen asukasluku on noin 57 000\. Kaupungin perustivat Hollannin reformoidun kirkon jäsenet noin vuonna 1866, kun he rakensivat paikalle oman kirkkonsa.http://www.routes.co.za/nw/ventersdorp/index.html http://www.tourismnorthwest.co.za/southern/ventersdorp Kaupunki nimettiin rakennetun kirkon maa-alueen omistajan Ventersdorpin mukaan.http://www.routes.co.za/nw/ventersdorp/index.html www.routes.co.za/nw/ventersdorpo ==Lähteet== Luokka:Etelä-Afrikan kunnat
Jens Christian Hostrup

Jens Christian Hostrup (20. toukokuuta 1818 Kööpenhamina – 21. marraskuuta 1892 Hillerød) oli tanskalainen kirjailija. Hostrup käytti usein pseudonyymiä Jens Kristrup (Christrup). ==Elämä ja ura== Hostrup aloitti opintonsa Metropolitanskolenissa vuonna 1837 ja valmistui teologian kandidaatiksi 1843. Regensin opiskelija-asuntolassa hän solmi lukuisia kontakteja ja sai uusia ystäviä sekä kirjallisia vaikutteita muun muassa kirjailija Adam Gottlob Oehlenschlägeriltä. Hostrupin läpimurtoteos Gjenboerne – ilmestyi 1844. Opintojen päätyttyä hän työskenteli kotiopettajana ja pappina. Hostrup alkoi kirjoittaa laulunäytelmiä Johan Ludvig Heibergin ja Ferdinand Raimundin esimerkin innoittamana. Hänen tarkka henkilö- ja ympäristökuvauksensa sekä naseva dialoginsa saivat aikalaiskriitikoilta myönteisen vastaanoton. Hostrup kirjoitti myös useita lauluja tanskalaiselle Bauernvolkshochschulelle. Hostrup avioitui Henriette Vilhelmine Louise Mantziuksen (1824–1849) kanssa 1848. Hän avioitui 1855 uudelleen Christiane Georgine Elisabeth Hauchin kanssa. Christiane Hauch oli runoilija Carsten Hauchin tytär. Pariskunnalle syntyi poika Helge Hostrup (1862–1949). Hostrup herätti jo teologian ylioppilaana huomiota pienillä laulunäytelmillään ja elämäniloa uhkuvilla ylioppilaslauluillaan. Näitä seurasi suurempia huvinäytelmiä, joista merkittäviä ovat erityisesti Gjenboerne (1844), En spurv i tranedands (1846), Eventyr paa fodreisen (1847; esitetty suomeksi Maantien varrella) sekä Mester og lærling (1852), jossa hän ruoskii kelvotonta sanomalehdistöä, ja romanttinen näytelmä Dröm og daad (1854). Suositun saarnaajan käytännölliset papintoimet ja innostus grundtvigilaiseen kansanvalistustyöhön veivät hänen harrastuksensa pitkäksi aikaa toisaalle. Ryhdyttyään uudelleen kirjoittamaan näyttämöä varten hän julkaisi Ibsenin Nukkekodista herätteen saaneen näytelmän Eva (1880; suom.) sekä näytelmät Karen’s garde (1886), Under snefog (1890). Kansanvalistustyön palveluksessa syntyi esitelmäsarja Folkelige foredrag (1882). Hostrup oli innokas skandinaavisen asian mies ja kuului poliitikkona vasemmistoon. Vuodesta 1878 hän nautti runoilijaeläkettä, ja 1884 häntä juhlittiin kansallisrunoilijana. Hostrupin Poetiske skrifter ilmestyivät 1852–1856. Lisäksi on julkaistu Sange og digte fra de senere aar (1884) ja Efterladte digte (1893). Viitattu 23.5.2020. ==Suomennetut teokset== *Maantien varrella: huvinäytelmä neljässä näytöksessä, seitsemässä muutoksessa. (Eventyr på Fodrejsen), suom. C. Edv. Törmänen, A. W. Lindgren 1878. *Tutkistelemus, kuinka naisen wapauttamisesta kristillisesti on ajateltava. Helsinki, 1886. *Eeva: näytelmä neljässä näytöksessä. Telén, 1897. *Seikkailu jalkamatkalla: viisi näytöksinen laulunäytelmä. Suom. Kaarle Halme. Yrjö Weilin, 1905. ==Kirjallisuutta== * Helge Hostrup, Jens Christian Hostrup: hans Liv og Gerning, København, Gyldendal, 1916. == Lähteet == == Aiheesta muualla == * Vapaasti ladattavia Jens Christian Hostrupin e-kirjoja Projekti Lönnrotissa ja Project Gutenbergissa Luokka:Tanskalaiset kirjailijat Luokka:Tanskalaiset papit Luokka:Vuonna 1818 syntyneet Luokka:Vuonna 1892 kuolleet
Survivors Zero

Survivors Zero on suomalainen death metal -yhtye. Se on tähän mennessä julkaissut yhden albumin. ==Kokoonpano== * Sami Jämsén – kitara * Mika Kettunen – rummut * Tapio Wilska – basso, taustalaulu * Tommi Virranta – laulu * Jani Luttinen – kitara == Diskografia == ;Studioalbumit * ;Singlet * ;Demot * == Videografia == * ==Aiheesta muualla== * Virallinen sivusto Luokka:Suomalaiset death metal -yhtyeet
Olavi Lilja

Rudolf Olavi Lilja (10. elokuuta 1928 Tampere – 25. lokakuuta 2006)Tampereen seurakuntayhtymä, Lilja Rudolf Olavi, Kalevankankaan hautausmaa, Tampere, osio 37, viitattu 6.5.2022 oli suomalainen jalkapalloilija.Urheilumme Kasvot Osa 3, Lilja, Olavi Rudolf, sivu 193, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Välihyökkääjänä pelannut Lilja edusti urallaan Tampereen Kisatovereita 1948–1953 ja 1960–1962 sekä Tampereen Ilves-Kissoja 1956–1959. Lilja pelasi mestaruussarjassa neljä kautta, joiden aikana hän teki 36 maalia 68 ottelussa. 1. divisioonassa Lilja viimeisteli kymmenen kauden aikana 114 maalia. Lilja pelasi maajoukkueessa vuosina 1949–1950 viisi A-maaottelua, joissa hän teki yhden maalin. Hän pelasi myös 4 B-maaottelua. Liljalle on myönnetty Suomen Palloliiton hopeinen ja kultainen ansiomerkki. Olavi Liljan veli Kalevi Lilja oli myös maajoukkuejalkapalloilija. Lilja oli ammatiltaan muurari.<ref name="UKlilja/> == Lähteet == Luokka:Suomalaiset jalkapalloilijat Luokka:Vuonna 1928 syntyneet Luokka:Vuonna 2006 kuolleet
Hicham Mahdoufi

Hicham Mahdoufi (, s. 5. elokuuta 1983 Khouribga) on marokkolainen jalkapalloilija, pelipaikaltaan keskikenttäpelaaja. Hän edustaa Marokon pääsarjassa pelaavaa Raja Casablancaa. ==Ura== Mahdoufi aloitti ammattilaisuransa Olympique Khouribgan joukkueessa kaudella 2001-2002. Hän pelasi joukkueessa kuuden kauden verran kunnes sai lainasopimuksen ukrainalaiseen Dynamo Kiovaan kesällä 2007.Хишам Махдуфи остается в "Динамо" fcdynamo.kiev.ua 25.7.2007 Viitattu 5.4.2010 Mahdoufi ei kuitenkaan saanut peliaikaa edustusjoukkueessa ja pelasi joukkueen reservijoukkueessa. Sittemmin 30. elokuuta 2007 Dynamo Kiova julkisti lainanneensa pelaajan toiseen ukrainalaisseuraan Metalist Harkovaan. Mahdoufi ehti pelata joukkueessa neljä sarjaottelua ja kaksi UEFA Cupissa, jossa hän teki yhden maalin Evertonia vastaan. Lainasopimuksen päätyttyä Mahdoufi palasi takaisin vanhaan seuraansa. Kesällä 2010 Mahdoufi siirtyi Raja Casablancaan. ==Maajoukkueura== Maajoukkuetasolla Mahdoufi on pelannut vuodesta 2006 lähtien ja oli mukana vuoden 2008 Afrikan-kisoissa. ==Lähteet== ==Aiheesta muualla== * National Football Teams Luokka:Marokkolaiset jalkapalloilijat Luokka:Vuonna 1983 syntyneet Luokka:Elävät henkilöt
DarkPlaces

DarkPlaces on Quake-pelin modifikaatio sekä siihen perustuva pelimoottori. Sen on alun perin kehittänyt Forest "LordHavoc" Hale Quaken avoimen lähdekoodin pohjalta ja sitä kehitetään yhä aktiivisesti. Sen tarkoituksena on olla nykyaikaistettu Quake-pelimoottori, eli DarkPlacesissa on alkuperäiseen pelimoottoriin nähden parempi verkkopelikoodi, sisäänrakennettu palvelinselain sekä erityisesti huomattavasti kehittyneempi grafiikkapiirto OpenGL- rajapinnalla.http://icculus.org/twilight/darkplaces/readme.html Tunnetuimmat DarkPlacesia käyttävät pelit ovat Nexuiz, kehitteillä oleva Xonotic sekä Steel Storm-sarja. Pelimoottori on avointa lähdekoodia ja julkaistu GNU GPL -lisenssin alaisena.http://svn.icculus.org/twilight/trunk/darkplaces/COPYING?revision=30&view;=markup ==Katso myös== * Quake-pelimoottori == Lähteet == == Aiheesta muualla == * Virallinen sivusto Luokka:Pelimoottorit
Axel Lindbäck

Axel Sven Lindbäck (4. joulukuuta 1902 – 6. marraskuuta 1963) oli suomalainen jalkapalloilija. Puolustajana pelannut Lindbäck edusti urallaan HIFK:ta, jossa hän voitti Suomen mestaruuden kaudella 1930. Hän oli mukana joukkueessa myös seuraavalla, mestaruuteen päättyneellä kaudella, mutta pelasi vain yhden ottelun. Kaikkiaan Lindbäck pelasi Mestaruussarjassa kolme kautta ja 23 ottelua. Lindbäck pelasi Suomen maajoukkueessa vuosina 1929–1930 yhteensä viisi A-maaottelua ja yhden B-maaottelun. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1902 syntyneet Luokka:Vuonna 1963 kuolleet
Sergei Tšervjakovski

Sergei Tšervjakovski (, s. 1986) on venäläinen pistooliampuja. Tšervjakovski on saavuttanut urallaan MM-kilpailuissa joukkuekultaa ja nuorten joukkuehopeaa 10 metrin ilmapistoolissa. Lisäksi hän on saavuttanut samassa lajissa pronssia maailmancupin osakilpailussa. ==Kilpailut== ===MM-kilpailut=== {|class="wikitable" style="text-align: center" Laji 2006 **(nuoret)** 2010 10 m ilmapistooli 13. 572 4. 685,5 (587+98,5) 10 m ilmapistooli Hopeaa 1717 Kultaa 1749 50 m pistooli 7. 547 — 50 m pistooli 4. 1628 — ==Lähteet== * * * ===Viitteet=== Luokka:Venäläiset ampujat Luokka:Vuonna 1986 syntyneet Luokka:Elävät henkilöt
Reginald Golson

Reginald ”Reggie” Golson (s. 15. marraskuuta 1981) on yhdysvaltalainen koripalloilija, joka on tällä hetkellä vapaa pelaaja. Golson on pituudeltaan 201 cm ja pelaa joukkueessaan laitahyökkääjän paikalla. == Lähteet == Luokka:Yhdysvaltalaiset koripalloilijat Luokka:Vuonna 1981 syntyneet Luokka:Elävät henkilöt
Maurice Horton

Maurice Horton (s. 28. lokakuuta 1984) on yhdysvaltalainen koripalloilija, joka edusti kaudella 2010–2011 koripallon I-divisioonassa pelaavia Loimaan Korikonkareita. Horton on pituudeltaan 183 cm ja pelaa joukkueessaan takamiehen paikalla. == Lähteet == == Aiheesta muualla == * Hortonin pelaajaprofiili Eurobasket.com -sivustolla Luokka:Yhdysvaltalaiset koripalloilijat Luokka:Vuonna 1984 syntyneet Luokka:Elävät henkilöt
Bjarne Lindgren

Bjarne Lindgren (5. marraskuuta 1929 – 23. syyskuuta 2016Kuolinilmoitus, Helsingin Sanomat 15.10.2016 s. C 23) oli suomalainen jalkapalloilija. Keskustukena pelannut Lindgren aloitti uransa 2. divisioonan Arsenalissa 1948. Hän siirtyi Kiffeniin 1949 ja pelasi seurassa koko loppu-uransa aina vuoteen 1960 asti. Lindgren voitti Kiffenissä Suomen mestaruuden 1955 ja kolme SM- pronssia. Kaikkiaan Lindgren pelasi kymmenen kauden aikana 159 pääsarjatason ottelua, joissa hän teki 22 maalia. Lindgren pelasi maajoukkueessa vuosina 1955–1956 kaksi maaottelua. Lindgren pelasi jalkapallon lisäksi myös jääkiekkoa SM-sarjassa kahden kauden ajan, 1948-1949 Arsenalissa ja 1951-1952 KIF:ssä. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1929 syntyneet Luokka:Vuonna 2016 kuolleet
Sami Marouf

Sami Marouf (s. 12. syyskuuta 1988) on suomalainen koripalloilija, joka on viimeksi edustanut Korisliigassa pelaavaa Porvoon Tarmoa. Marouf on pituudeltaan 188 cm ja pelaa joukkueessaan takamiehen paikalla. == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Vuonna 1988 syntyneet Luokka:Elävät henkilöt
Clovelly

Clovelly on uimaranta ja lähiö Sydneyssä, Australiassa. Clovelly sijaitsee kahdeksan kilometrin päässä Sydneyn keskustasta Randwickin kaupunginosassa. Arkikielessä Clovelly tunnetaan nimellä "Cloey". Clovelly on suurimmaksi osaksi asuttu lähiö Clovelly Bayssa, ja Clovelly Beach on pieni uimaranta, joka sijaitsee kapean lahden perukassa. Lahti on suuressa suosiossa uimareiden keskuudessa. Lahdessa sijaitsee myös yksi maailman ensimmäisistä surf- hengenpelastus klubeista; Clovelly Surf Life Saving Club, joka perustettiin vuonna 1906.Clovelly Surf Life Saving Club > Home Clovellya ympäröi Bronten, Randwickin ja Coogeen lähiöt. == Historia == Alun perin Clovelly tunnettiin nimellä Little Coogee, mutta nimi vaihdettiin Clovellyksi vuonna 1913.The Book of Sydney Suburbs, Compiled by Frances Pollon, Angus & Robertson Publishers, 1990, Published in Australia ISBN 0-207-14495-8, page 64 William C. Greville osti 20 eekkeriä maata, joka sisälsi lahden koko edustan, 40 punnalla vuonna 1834. Clovellyn talot olivat aluksi vaatimattomia, ja ne rakennettiin yksinkertaisella tyylillä. Osa näistä taloista on selviytynyt tähän päivään Northumberlandissa, Campbellissa ja Boundary Streetsilla lähellä Waverleyn hautausmaata. == Kauppa-alue == Clovellyllä on pieni kauppa-alue, joka on Clovelly Roadille, rantahotelli, Returned Services Club ja keilahalli. Image:Clovelly 1.JPG|Clovelly Beach Image:Clovelly 3.JPG|Clovelly Surf Life Saving Club Image:Clovelly Hotel.JPG|Clovelly Hotel == Urheilu ja ajanviete == Kesällä Clovelly Beach on kaiken ajanvietteen keskus ja sitä valvookin jokaisena arkipäivänä hengenpelastajat ja viikonloppuisin ja lomapäivinä Surf Clubin jäsenet.http://www.clovellysurfclub.com.au/ Clovelly Surf Club == Lähteet == *Guide to Sydney Beaches *"Sand in our Souls - the Beach in Australian History" Leone Huntsman, MUP, 2001 ==Aiheesta muualla== *Sydneyn rannat *Clovelly Beach Luokka:Sydney Luokka:Australian rannat
Bondi

Bondi voi tarkoittaa ainakin seuraavia: * Bondi Beach, uimaranta ja lähiö Australiassa * Team Bondi, Australiassa 2003–2011 toiminut videopelejä valmistava yritys * Bondi, sukunimenä: ** Beulah Bondi (1889-1981), yhdysvaltalainen näyttelijä ** Hermann Bondi (1919-2005), itävaltalais- brittiläinen matemaatikko ja kosmologi ** Pam Bondi (s. 1965), yhdysvaltalainen republikaanipoliitikko ja ministeri. == Katso myös == * Bond
Faff-Bey

Faff-Bey on vuonna 1985 perustettu oululainen metalliyhtye. == Jäsenet == * Maike – kitara & laulu * Jörge – kitara * Kessu – basso * Petteri – rummut === Entiset jäsenet === * K. "Sandman" Limingoja – bassokitara * Jarodias – rummut == Diskografia == === Studioalbumit === * * * * === Kokoelma-albumit === * === Singlet === * * === EP:t === * == Aiheesta muualla == * Yhtyeen kotisivut Luokka:Suomalaiset thrash metal -yhtyeet
Harri Lindholm

Harri Eerik Lindholm (s. 11. helmikuuta 1958) on entinen suomalainen jalkapalloilija. Hyökkääjänä pelannut Lindholm edusti koko uransa ajan Lahden Reipasta vuosina 1975–1989, joista viimeiset neljä kautta kakkosjoukkueessa 3. divisioonassa. Hän voitti Suomen Cupin 1976 ja 1978. Kaikkiaan Lindholm pelasi seitsemän kauden aikana 139 pääsarjatason ottelua, joissa hän teki 33 maalia. Lindholm pelasi maajoukkueessa vuonna 1979 kahdeksan maaottelua, joissa hän teki yhden maalin. Vuosina 1987-2022 Lindholm toimi opettajana Lahden yhteiskoulussa ja viimeiset vuodet koulun vararehtorina. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Vuonna 1958 syntyneet Luokka:Elävät henkilöt
Koirakivi

Koirakivi on kylä Etelä-Savon maakunnassa Mäntyharjun ja Pertunmaan kuntien rajalla. Valtatie 5 sivuaa Koirakiveä, ja siltä on viitoitus kylään. Koirakivessä toimii yli 90-vuotias nuorisoseura ja kesäteatteri. Siellä on myös urheilukenttä, joka on kokonaan hiekkapohjainen. Urheilukentällä on pituus- ja korkeushyppypaikka sekä jalkapallomaalit. Kesäisin siellä järjestetään yleisurheilukilpailut. == Koirakivi-nimi muualla Suomessa == Koirakivi löytyy Nimiarkiston mukaan yhteensä 48 paikannimenä Suomesta. Monet näistä kohteista ovat kivien, talojen, tilojen tai saarien nimellä eri puolella Suomea. ==Lähteet== ==Aiheesta muualla== *Koirakiven Nuorisoseura (koirakivi.net) * Historia (koirakivi.net) Luokka:Mäntyharjun kylät Luokka:Pertunmaan kylät
Viljo Lindroos

Viljo Veikko Lindroos (20. elokuuta 1904 Turku – 18. joulukuuta 1973 Turku)Döda i stadens finska församlingar, Viljo Veikko Lindroos 69 år, Åbo Underrättelser, 1974, No 9, sivu 14, julkaistu 15.1.1974 oli suomalainen jalkapalloilija.Urheilumme Kasvot Osa 3, Lindroos, Viljo Veikko, sivu 195, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978 Tukimiehenä pelannut Lindroos edusti urallaan Turun Palloseuraa. Hän voitti seurassa yhden Suomen mestaruuden 1928. Sarjamuotoisessa mestaruussarjassa Lindroos ehti pelata vuosina 1930–1932 yhteensä 22 ottelua. Lindroos pelasi maajoukkueessa yhden maaottelun vuonna 1929. Jääpallossa hän pelasi Turun kaupunkijoukkueessa useita vuosia ja TPS:n edustusjoukkueessa vuosina 1923–1937, josta ajasta mestaruussarjassa yhden vuoden. Lindroos on toiminut TPS:n sihteerinä ja on saanut seuran kultaisen ansiomerkin. Lindroos oli ammatiltaan konttoristi. Hänen kotikuntansa oli Turku. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1904 syntyneet Luokka:Vuonna 1973 kuolleet
Jenni Pitkänen

Jenni Pitkänen (22. tammikuuta 1982 Liperi) on suomalainen naisjääkiekkoilija, joka edusti Oulun Kärppiä. Pitkänen oli pelipaikaltaan hyökkääjä. Urallaan Pitkänen on edustanut kasvattajaseuraansa Liperin Kiekkoa. Muita seuroja ovat Kiekko-Karhut ja JoKP (seurat tunnetaan nykyään nimellä Jokipojat) sekä Kalevan Pallo. Pitkänen oli kaudella 2006–2007 SM-sarjan pudotuspelien toiseksi tehokkain pelaaja. Pitkänen valittiin kauden 2007–2008 Kärppien vuoden naispelaajaksi. == Lähteet == Luokka:Suomalaiset jääkiekkoilijat Luokka:Vuonna 1982 syntyneet Luokka:Elävät henkilöt
Skene (elokuva)

Skene on vuonna 2004 valmistunut suomalainen draamaelokuva, jonka pääosaa esittävät Pamela Tola, Aki Pelkonen, Ville Seivo ja Pihla Penttinen. Elokuva sijoittuu Helsinkiin ja se käsittelee kolmea nuorta jotka myyvät ekstaasia. Ohjaaja Jappe Päivinen sai elokuvasta parhaan draamaohjaajan Venlan. == Tarina == Ella (Pamela Tola) on hyväksytty opiskelemaan Kauppakorkeakouluun, ja hän muuttaa pienestä kaupungista Helsinkiin. Hän on innoissaan päästessään pois pikkukaupungin pienistä piireistä joissa elämä on tasapaksua ja rauhallista, niin kun hänen veljellään Vesalla (Aki Pelkonen). Helsingissä on kaikki toisin ja yöelämä vilkasta, ja hän tutustuu Siljaan (Pihla Penttinen), jonka perhe on hyvin varakas. Silja tietää kaupungin parhaat paikat juhlia ja tuntee oikeat ihmiset joihin kannattaa tutustua. Ella tapaa myös uuden poikaystävänsä, Joken (Ville Seivo), ja he alkavat kolmistaan viettämään pääkaupunkiseudun yöelämässä klubeilla. Viikonloppuisin he nauttivat essoa ennen kun menevät klubille. Yhden kerran Ellalle tarjotaan iso määrä essoa. Hän alkaa myyjäksi ja huomaa saavansa helposti myytyä sitä, ja sillä saa helposti hankittua rahaa. Jossain vaiheessa alkavat myös poliisit ahdistamaan ja samaan aikaan vielä huumeiden tukkuporraskin alkaa kaipaamaan rahojaan. == Näyttelijät == Lähde: == Lähteet == Luokka:Vuoden 2004 suomalaiset elokuvat Luokka:Suomalaiset draamaelokuvat Luokka:Päihdeaiheiset elokuvat
Stefan Lindström

Stefan Lindström (s. 14. elokuuta 1953 Loviisa) on entinen suomalainen jalkapalloilija. Maalivahtina pelannut Lindström edusti II divisioonassa IF Toria ja Kotkan Työväen Palloilijoita ennen siirtymistään pääsarjatasolla pelanneeseen Valkeakosken Hakaan 1976. Hän pelasi Hakassa 1976–1978 ja voitti seurassa Suomen mestaruuden ja Suomen Cupin 1977. Hakan ohella Lindström pelasi Suomessa Sepsi-78:ssa 1980 ja 1983–1984, Kopareissa 1982, Mikkelin Palloilijoissa 1985–1988 ja 1992 sekä Porin Pallo-Tovereissa 1990. Hän pelasi yhdeksän pääsarjakauden aikana Suomessa 174 ottelua. Lindström pelasi urallaan myös Ruotsissa edustaen pääsarjatasolla IFK Sundsvallia 1981 sekä alemmilla sarjatasoilla IFK Eskilstunaa 1979 ja GAIS:a 1980. Lindström pelasi maajoukkueessa vuosina 1979–1980 viisi maaottelua. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1953 syntyneet Luokka:Elävät henkilöt